Kofi Annan International Peacekeeping Training Centre

Kofi Annan International Peacekeeping Training Centre (KAIPTC) anɛ sakur zin’ig kanɛ ka ba zamisid nidib ka li bɛ Ghana sʋ’ʋlim, ba zamisid nidib ka mɛ lɛn vɛɛnsidi gɔsid azin’in baanlim yela nɛ li tʋʋma."Defence". mod.uk. Archived from the original on 2006-10-14. Li da pin’il nɛ yʋʋm tusir, kɔbiswai nɛ piswai nɛ anii la ni, ka tuongat da an Maj-Gen. Clayton Yaache, ka li pin’il tʋʋma titua bɛnɛ yʋʋm tusayi nɛ ayi’ la ni. KAIPTC da pin’ili ba yiiga zamisig yʋʋm mum pʋʋgin nɛ yʋʋm tusayi nɛ anaasi, Dɔnwalig nwadig la ni, ka ban yʋ’ʋn pa’an zamis si’eba anina tʋʋg ban kɔn’ɔb-kɔn’ɔb pisi yela.

 Yelkpana 
Zamisig zin’ig la yelkpana an si’em nwana:

·        Ye ba pa’al nidib nimma’asim nɛ azin’in baanlim yela pa’alig ka ba nyaan kɛŋ tɛnbanɛ ka ba ye ba tʋmi ba ka ba kɛŋ ma’ae zaba.

·        Ye ba sʋŋ ka azin’in baanlim yela zamisig kanɛ bɛ Koulikoro linɛ bɛ Mali tɛŋin ka banɛ sʋŋidi li tʋʋma an French dim la nɛ koligi kanɛ gɔsid zaba yela ka ba Nigeria sʋ’ʋlim la nyaŋi la’as taaba ka li mɔr sʋŋir.

·        Ye ba sʋŋ ka nidib nyɛ paŋ nɛ baŋiri kɛŋ tɛns kɔn’ɔb-kɔn’ɔb ka mɛ nyaŋi la’as nɛ tɛŋsi’eba nidibi tʋmi li tʋʋma.

·        Ye ba kɛ ka banɛ zamisid baŋ zaba gbin nɛ lin yit si’el na.

·        Ye bam aal vɛɛnsa gɔs ban na dɔlis suosi’eba ka azin’in baanlim bɛ.

 Ban la’as nɛ tɛɛns si’eba 
KAIPTC la’asi ba mɛŋ nɛ zin’is banɛ ka ba pa’an azin’in baanlim yela bɛdigʋ dunia nwa ni nɛ vɛɛnsa lʋga bɛdigʋ, ka zin’ig yinnɛ an Pearson Peacekeeping Centre linɛ bɛ Canada tɛŋin la.

Ba nyɛt sʋŋiri yit Ghana gɔmɛna ni, amaa KAIPTC lɛn nyɛt sʋŋir hali yit Canada, Denmark, European Union, France, Germany, India, Italy, Japan, Netherlands, Norway, Spain, Sweden, Switzerland, United Kingdom, nɛ United States.

 Gbanvɛɛnsa